A képen kültéri, ég, felhő, fa látható

Előfordulhat, hogy az AI által létrehozott tartalom helytelen.

**Veress Réka**

**Tordai-hasadék**

**7.A**

A Határtalanul program erdélyi kirándulásának keretében eljutottunk többek között a Tordai-hasadékba is. Az összes program közül ez tetszett a legjobban.

A túrára reggel indultunk, hogy elkerüljük a nagy tömeget. A természeti jelenség a szállásunktól egy másfél órás buszútra volt. Könnyű sétával indult a hasadék felfedezése, viszont néhány perc után több eléggé instabil hídon is átmentünk a Hesdát-patak fölött. Ezután kezdődött az igazi túra, ahol keskeny sziklába vájt ösvényeken mentünk, sokszor láncokba, kötelekbe kapaszkodva.

Honismereti vezetőnk Ernő elmesélte nekünk gyaloglás közben a hasadék eredetének legendáját. Ami így szólt: Szent László Torda mellett harcolt a kunokkal. A túlerővel szemben a hegy irányába kezdett visszavonulni a magyar sereggel, de a kunok üldözőbe vették őket. Szent László ekkor feltekintett az égre és Istenhez fohászkodott. Abban a pillanatban a mögötte lévő szikla kettéhasadt szakadékot képezve a magyarok és a kunok között, de a kunok a lendület miatt nem tudtak megállni és elnyelte őket a mélység. Elvileg Szent László lovának nyomai a mai napig láthatóak.

Menet közben hallhattunk a hegy geológiai hátteréről is. A hasadék a Torockói-hegység része. Részben vulkáni kőzet, részben pedig tengeri üledékes mészkőből áll.

Túránk felénél egy rétre érkeztünk, ahol megettük a tízórainkat és mehallgattuk a másik ide kapcsolódó legendát: miszerint Szent László és serege üldözte a kunokat majd a kunok vezére szórni kezdte a tarsolyából a magyaroktól zsákmányolt aranyat, annak a reményében, hogy a magyarok felhagynak az üldözésükkel és felszedegetik azokat. Ez így is történt, de amikor Szent László ezt észrevette elkezdett Istenhez imádkozni, hogy segítsen neki. Ekkor csoda történt, az aranyak kővé változtak. A magyar katonák észbe kapva tovább üldözték a kunokat egészen az ország határáig.

Pihenőnk után ugyanazon az útvonalon elindultunk visszafelé, ami valamennyivel könnyebb volt, hiszen már egyszer megtettük. Fáradtan ültünk vissza a buszra tudva, hogy még egy fél napnyi kirándulás vár ránk.

A táj csodás szépsége és az itt átélt nagyszerű élmények miatt lett ez kedvencem az összes program közül.