Magyarvalkó és környéke

A Bánffyhunyadtól 13 km-re fekvő Magyarvalkó egy példaképe a magyar életnek Erdélyben, mint egy sziget úgy emelkedik ki a környező román falvak közül. A falu gazdag múltra tekint vissza: 1249 óta a Valkai család birtoka volt, akik később az egyháznak adományozzák, így ahelyett hogy a falu látná el az egyházat az egyház látta el a falut. A falu ezentúl megőrizte magyarságát és lakosai békében éltek a beköltöző románokkal. A falu 86%-a még ma is magyar, és kultúrájuk a fiatalok között virágzik. A falu nevezetessége a község fölé tornyosuló református templom. A magyarvalkói templom 1261-ben épült. A szentély 1452-ben készült, amit egy kőtábla is jelez. A templomot a reformáció győzelme után a 15. században újjáépítették és kibővítették, majd a 17. században kőfallal látták el, melyet kis tornyokkal erősítettek meg. A négy fiatornyos torony messziről látható és felismerhető. A beltéri mennyezet kazettákkal van borítva, melyek különböző bibliai és történelmi eseményeket jelképeznek. A szószéket Sipos Dávid készítette 1778-ban. A templom tulipánmintás ajtaját Kelemen Márton festette az egyháznak köszönetül. Az épületet körülvevő kettős kőfal utal a templom katonai fontosságára a 17. században. A templomkertet található Jékely Zoltán után nevezték el, mert a költő rengeteg verset és művet írt az itteni fák között járkálva. A kert fölött található egy hinta melyről gyönyörű látvány nyílik a dombok között megbúvó községre. A falu környezte az igazán elragadó és ezért tetszett meg nekem is.

*Balla Vince*

