A képen kültéri, fa, túrázás, személy látható

Előfordulhat, hogy az AI által létrehozott tartalom helytelen.

**Tordai-hasadék**

Az idei osztálykirándulás négy napos volt, és sok szép helyre eljutottunk. Mégis, a kedvenc napom a második volt, amikor a Tordai-hasadéknál túráztunk. Már akkor izgatott lettem, amikor megérkeztünk a hasadékhoz. Előttünk magas, sziklás falak emelkedtek az ég felé, és mindenütt zöld növények és fák vettek körül minket. A levegő friss volt, és kellemesen sütött a nap. Ahogy elindultunk a túraútvonalon, rögtön éreztem, hogy ez nem egy egyszerű séta lesz. Az ösvény néha egészen keskeny volt, és a hegyoldalban haladtunk, alattunk pedig kis patak folyt. Sokszor hidakon kellett átkelni a víz fölött. Ezek a hidak fából vagy fémből készültek, némelyik kicsit mozgott is alattunk, amikor ráálltunk. Először kicsit féltem, de közben nagyon izgalmas is volt. Minden híd olyan volt, mintha egy új akadályt kellett volna leküzdenünk. A sziklák hatalmasak voltak, és sok helyen egészen közelről láthattuk őket. Néha megálltunk pihenni, vagy csak bámultuk a természet szépségét. Mindenki nagyon élvezte a túrát, sokat nevettünk, és persze sok fényképet is készítettünk. A túra felénél megálltunk pihenni egy réten és a honismeretvezető által elmesélt ”Szent László aranyát” kerestünk. A legenda szerint Szent László serege épp csatába indulta volna de megláttak egy halom aranyat és a katonák, azonnal elkezték szedni az aranyat. Amint a lovag király meglátta, hogy a katonák a csata helyett az arannyal fpglalkoztak, megkérte Istent, hogy segítsen, és a legenda szerint Isten az aranyat kővé változtatta. Az osztállyal is a lapos érme alakú kövek keresésére indultunk. Miután rendesen kipihentük magunkat nekivágtunk a túra teljesítésére visszafele. Azért tetszett ez a nap a legjobban, mert más volt, mint a többi. Nem egy épületet vagy múzeumot néztünk meg, hanem tényleg mozogtunk, túráztunk, és közben felfedeztük a körülöttünk lévő világot. A kalandos utak, a hidak, a sziklák és a patak együtt olyan élményt adtak, amit soha nem fogok elfelejteni. Ez volt számomra a legjobb része az kirándulásnak.