Határtalanul 2025



A képen a Magyarvalkói Református templom látható. Még az Árpád-korban épült és kisebb átalakításokat, felújításokat elnézve túlélte az oszmán hódoltság időszakát, valamint két világháborút is. Mögötte a távolban a Gila-hegység látható.

Gyönyörű látvány a templom a hegyek és a növények közt még képről is, nemhogy élőben. Jó volt felsétálni a Magyarvalkó feletti dombra és onnan nézni az egykori magyar tájat.

Különleges látni a templom zsindelytetejét, hisz Magyarországon nagyon kevés ilyen van. Az épület régies és díszes, nagyon jól mutat a természetekkel és a hegyekkel, valamint a templom kertjében több sírkő is található. A hátteret mezők is borítják, azok is csodálatosak. Az egész egyben egy olyan képet alkot amit jó érzés nézni, megcsodálni. Az ottlét kikapcsolja az embert, valamint elkápráztatja a szemeket. A kép egy hosszú hintáról készült, már azon ülni egy élmény volt. Mesebeli volt a tájat nézni és elveszni a dombok, hegyek tömkelegében. Eddig ilyet még csak a festményeken láttam, élőben egészen hihetetlen volt mindezt nézni.

Mindenkinek ajánlatos itt eltölteni egy órát a családjával vagy akár egyedül is. A templomba be lehet menni meg lehet nézni csaknem 8 évszázadnyi történelmet egy viszonylag kis épületben.