**Amikor azon gondolkodtam, hogy melyik helyszínről írjak kettő között tudtam nehezen dönteni a Tordai hasadék és a vízesés. Nekem jobban tetszettek azok a programok, ahol a természetben voltunk mert az nekem különlegesebb és ritkábban látom. Végül a Tordai hasadékot választottam mert attól függetlenül, hogy mind a kettő hely nagyon szép és nagyon élveztem azért választottam a tordai hasadékot mert nekem kicsit izgalmasabb volt. A vízeséshez vezető úton nagyrészt betonutakon mentünk és úgy éreztem, hogy kelleténél egy kicsit hosszabb volt az út. A Tordai hasadéknál már rögtön a túra elején földes úton mentünk, ami szerintem sokkal izgalmasabb mert jobban átadja azt az érzést, hogy a természetben vagyunk. Miután átértünk az erdős részen és elkezdtünk jobban belemenni a hasadéka akkor kezdett el igazán tetszeni. Nagyon ritkán szoktam olyan helyekre kirándulni, ahol ilyen sziklás ösvényeken megyünk méghozzá olyanon, ahol van a sziklafalban kapaszkodó is a biztonság miatt szóval ez is egy új dolog volt számomra, amit nagyon élveztem mert nekem attól függetlenül, hogy teljesen biztonságos volt ez azt jelezte, hogy ez az útvonal veszélyes, ami adott számomra egy plusz izgalmat ehhez a kirándulás-  
hoz. Én a túrán elől voltam szinte végig Ernő bácsival ezért hallottam ahogy mesélt egész végig a Tordai hasadék történetéről keletkezéséről és a helyhez kapcsolódó legendák-   
ról amelyek szerintem nagyon érdekesek voltak és legalább így, hogy hallottam ezeket a történetek nem csak átsétáltam a hasadékon hanem egy kicsit tanultam is róla. Az egészben a kedvencem a látvány volt. Szerintem lenyűgöző volt a táj ahogy az előbb már említettem nem szoktam ilyen helyeken kirán-  
dulni szóval nekem ez a túra egy kifejezetten különleges élmény volt.**

****