Tordai-hasadék

Készítette: Schweibert Luca Klára



A Határtalanul kirándulás során a Tordai-hasadék volt a kedvenc helyem és programom. Nagyon szépnek találom a növényekkel benőtt kis utakat, a kis patakokat, és kalandos, ha egy kicsit veszélyesebb utakon kell közlekednünk. Itt szép volt a kilátás, izgalmas volt az út és friss volt a levegő.

Jobban szeretek túrázni, mint várost nézni, és inkább megyek a földes és köves utakon, mint a betonúton. A kövek kicsit csúsztak, de nem volt zavaró és nem is kellett egyfolytában azokon közlekedni.

A Tordai-hasadékban történő túrázáskor a végállomáshoz vezető út és a látvány nagyon szép volt. A szűk utakon sokszor kellett a falhoz szorulni és ott fogni a köveket, ahol lehet, vagy a hegy oldalához erősített kötélbe kellett kapaszkodni, de ettől volt izgalmas. Arra is vigyáznunk kellett, hogy ha a hegyekre akarunk felnézni, addig álljunk meg, mert, ha nem odanézünk, ahova lépünk, könnyen elcsúszhatunk. Egy pihenő során észrevehettük, hogy a hegy egyik része szinte teljesen sima volt.

Láthattunk utunk során apró siklót és egy nagy méretű gyíkot is, és még a madarak énekét is sokszor lehetett hallani.

A hegy néhány oldala úgy volt kialakítva, hogy a falmászók is tudjanak a hegyen felmászni. A jó idő miatt, sokakat láttunk egészen magasra felmenni.

A barátaimmal tudtunk legelöl menni, így mi láthattunk meg rengeteg dolgot először és olyan tempóban sétálhattunk, amilyen számunkra tökéletes volt. Sok hídon haladhattunk át, amelyeket mozgó hídnak lehetett volna nevezni.

A Tordai-hasadék végénél tett pihenőnk során a friss vakondtúrásokban vagy a folyó szélénél lehetett keresni kis kavicsokat, amiket Szent László aranypénzének neveztek. Nagyon nehéz volt akár egyet is találni, de a vakondok felásták a föld mélyéről, így sikerült egyet-kettőt összeszednünk.

A korai indulás miatt nem voltak sokan rajtunk kívül, csak akkor találkoztunk néhány csoporttal, amikor visszafelé haladtunk.