A Tordai-hasadék

Június kilencedikén az osztályommal Erdélybe utaztunk a Határtalanul program keretében. Sok különleges helyre utaztunk Kalotaszegen, például bejártuk a híres Tordai sóbányát és sétáltunk a gyönyörű Nagyváradon. Nekem az egyik kedvenc programom a rövid túra volt a Tordai-hasadékban.

A Tordai-hasadékba a kirándulás harmadik napján látogattunk el. a Tordai-hasadék a Torockói-hegység része, és egy igen népszerű hely túrákhoz és akár hegymászóknak is. A túra nem volt túl hosszú, de a terep annál nehezebb volt. A kirándulás nagy részében csúszós köveken kellett sétálnunk, ami bár kissé ijesztő volt, igen izgalmasnak is bizonyult. Sok helyen voltak kötelek kapaszkodásra, melyek sokat segítettek a talpon maradásban. Mivel többször is át kellet kelnünk a patakon, sokszor mentünk át hidakon. A legtöbb híd biztonságosnak érződött, de voltak függőhidak, amelyek nagyon mozogtak alattunk. Számomra ezek rémisztőek voltak. Az egyik ok amiért ez volt a kedvenc kirándulásom az a gyönyörű kilátás. A hasadék oldalait növények fedték és lent egy patak csörgedezett.

Mielőtt visszafordultunk volta és elindultunk volna a Tordai sóbányába, tartottunk egy kis pihenőt. Itt a túravezetőnk mesélt egy mondáról, amely Szent Lászlóhoz kötődik. Szent László a kunok elől menekült, amikor imájára széthasadt a hegy és a kunok a szakadékba vesztek. Ehhez kapcsolódik Szent László pénzének legendája is, ami arról mesél, hogy Szent László a kunok kapzsiságát kihasználva kiszórta nekik a pénzét. A ’pénznek’ rögtön a keresésére indultunk. Végül, főleg a patakban, több ilyen ’érmét’ is találtunk. Ezek valójában persze nem régi érmék, hanem többmillió éves óriási eukarióta (sejtmagvas egysejtű) egysejtűek megkövesedett maradványai. Szerencsére én is kaptam egyet, melyet megtarthatok emlékként.

Számomra azért volt ez a kedvenc programom, mert élvezhettem a gyönyörű tájat, sétálhattam izgalmas utakon és sok szép emléket szerezhettem.

