**A Székelyjó vízesés**

A Határtalanul program keretében osztályunk ellátogatott Erdélybe. A négy napos kirándulás második napján mentünk el a Székelyjó vízeséshez.

A túra kiindulási pontjához egy körülbelül tíz perces buszút vezetett. A busz elhagyását követően egy hat kilométeres gyaloglás után el is érkeztünk a túránk célpontjához, a vízeséshez. A túra során honismereti vezetőnk, Márton Ernő megosztott pár érdekes információt a csoporttal és bármikor nyugodtan fordulhattunk hozzá, ha kérdésünk volt. A gyalogtúránkat egy rettenetesen édes fekete kutya is kísérte, akinek először nem tudtuk a nevét ám mint később gazdájától kiderült, Geraldnak hívják és nem olyan régen születtek meg a kölykei. Gerald és a borzasztóan aranyos kölyökkutyák is iszonyatosan hozzánőttek a szívemhez. A túra fénypontja természetesen a vízesés volt és az odavezető út végig a patak mellett haladt. Szerencsénkre pont az elmúlt napokban esett az eső így a vízesés bővizű volt és ez a gyönyörű látvány fogott meg. A csoport itt tartott egy pihenőt, amely alatt mindenki elfogyaszthatta az előre csomagolt ebédet a vízesés mellett. Ezután az osztályunk visszaindult és egy könnyű hat kilométeres séta után vissza is érkeztünk a kiindulóhelyre, ahol már várt is minket a busz.

A túra szerintem nem volt annyira megerőltető maximum a kismértékű emelkedő jelenthet gondot néhány ember számára, de nem hinném, hogy a csoportból bárkinél is adódott ilyen jellegű probléma.

Én azért ezt a programpontot választottam a kedvencemnek mert nagyon tetszett maga a vízesés is de azt szerettem legjobban amikor a forróság után végre elkezdett fújni a szél és hűsítő vízpárát fújt rám. Természetesen a kirándulás többi része is tetszett viszont nálam csak ez az egy emelkedett ki nagyon.

A képen vízesés, kültéri, víz, természet látható

Előfordulhat, hogy a mesterséges intelligencia által létrehozott tartalom helytelen.

A képen természet, kültéri, vízesés, fa látható

Előfordulhat, hogy a mesterséges intelligencia által létrehozott tartalom helytelen.